Nr. L 315/18 De Europæiske Fællesskabers Tidende 8. 12. 94 KOMMISSIONENS DIREKTIV 94/59/EF af 2. december 1994 om tredje ændring af bilagene til Rådets direktiv 77/96/EØF om trikinundersø- gelse i forbindelse med indførsel af fersk kød af tamsvin fra tredjelande KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 77/96/EØF af 21. december 1976 om trikinundersøgelse i forbindelse med indførsel af fersk kød af tamsvin fra tredjelande (!), senest ændret ved direktiv 89/321/EØF (?), særlig artikel 8, og ud fra følgende betragtninger : Nyligt gennemførte undersøgelser har vist, at det er nødvendigt at ændre visse undersøgelsesmetoder til påvis- ning af trikiner i hestekød ; Den Videnskabelige Veteri- nærkomité har godkendt alternative frysebehandlingsme- toder til inaktivering af trikiner; disse metoder giver samme sundhedsmæssige garanti som de hidtil anvendte metoder ; bilag I til direktiv 77/96/EØF bør derfor suppleres ; for at lette frysebehandlingen af kød bør tredjelande og medlemsstaterne have mulighed for at vælge mellem de foreliggende frysemetoder ; Den Videnskabelige Veterinærkomité har anbefalet, at der foretages visse tekniske tilpasninger af og tilføjelser til de trikinundersøgelsesmetoder, der anvendes for øjeblikket, især til undersøgelse af hestekød, og af de betingelser, som skal opfyldes af laboratorier til påvisning af trikiner ; de i dette direktiv fastsatte foranstaltninger er i overens- stemmelse med udtalelse fra Den Stående Veterinærko- mité — (') EFT nr. L 26 af 31. 1. 1977, s. 67. (å EFT nr. L 133 af 17. 5. 1989, s. 33. UDSTEDT FØLGENDE DIREKTIV : Artikel 1 Direktiv 77/96/EØF ændres som anført i bilaget. Artikel 2 Medlemsstaterne sætter de nødvendige love og admini- strative bestemmelser i kraft for at efterkomme dette direktiv senest den 1. januar 1995. De underretter straks Kommissionen herom. Når medlemsstaterne vedtager disse  bestemmelser, henvises der deri til dette direktiv, eller de ledsages ved offentliggørelsen af en sådan henvisning. De nærmere regler for denne henvisning fastsættes af medlemsstaterne. Artikel 3 Dette direktiv træder i kraft den 12. december 1994. Udfærdiget i Bruxelles, den 2. december 1994. På Kommissionens vegne René STEICHEN Medlem af Kommissionen